Papparollen forandret Karpe Diem
«Grattis med dagen, kjære Magdi. Til og med sæden din måtte selvfølgelig være dobbelt så fruktig som alle de andres» (melding på Karpe Diems Instagram i vår) Selv med flere ukers hint i forkant om at noe var i gjære, slo Karpe Diems tre nye låter og videoer ned som bomber i norsk offentlighet forrige uke. Les også: Karpe Diem angriper Anders Anundsen: «Din feiging» – Det har blitt et mye større engasjement enn vi hadde ventet oss, på godt og vondt. Men vi er veldig glade for at låtene allerede betyr noe for folk, sier Magdi Omar Ytreeide Abdelmaguid (31). Særlig stor oppmerksomhet har låten og videoen «Lett å være rebell i kjellerleiligheten din» fått. Fikk du med deg? Karpe Diem får massiv hets – Vi ser at folk trekker tusen slutninger, men i bunn og grunn handler låten om at vi som nordmenn kan gå en runde med oss selv i måten vi omtaler menneskene som har kommet til landet vårt på, sier Chirag Rashmikant Patel (31). Osloduoen har blitt skarpere i tonen siden de ga ut sitt forrige album, «Kors på halsen, ti kniver i hjertet, mor og far i døden», tre år tilbake. I ettertid ser også Karpe på den platen og de påfølgende konsertene som preget av 22. juli-terroren i 2011. – Det var veldig mye som skjedde i våre liv og i Norge på den tiden. Man prøvde å sette ord på følelsene, forklarer Magdi. – Hvordan deale med en slik sorg, sier Chirag. Magdi utdyper: – Vi har ikke måttet veie ordene på samme måte nå som forrige gang. Og da får du plutselig et «mulla/knulla»-rim. Det er et annet klima nå, mener han. – Vi har aldri vært opptatt av å lage tidløs musikk. Nå lager vi musikk som er relevant for 2015, kanskje 2016, forhåpentlig ikke for 2017. Husker du? Karpe Diem hudfletter artistkolleger Den nye musikken er også påvirket av en stor omveltning i Magdis liv. For snart et år siden fikk han og kona Oda Felicia Bardal Sigstad to tvillinggutter. – Det går bra! Jeg er veldig takknemlig, og samtidig er det heavy til tider. Noen ganger ønsker han seg tilbake i tid. – For å fike til gamle meg og si «du har tid til å trene, du må ikke ha syv-åtte timer søvn hver natt». – Jeg er jo på en måte gamle deg, og jeg får jo høre om hvor jævla god tid jeg har, skyter Chirag inn, og får svar: – Når han syter over bare å ha sovet seks timer en natt ... da er det bare «fuck off»! $$$: Millionene renner inn for Karpe Diem Magdi forklarer hvordan den nye tilværelsen har gitt ham større respekt for damer. – Ikke misforstå, jeg har alltid hatt stor respekt for damer. Men jeg får mye mer respekt for damer enn menn i en sånn periode. Han trodde i utgangspunktet det primært var selve fødselen han var imponert over. – Men fødsel er én ting, det er den dagen, eller de to-tre dagene. Jeg er mer fascinert av de mange månedene med innsats hun gjør både før og etter. Dét er maraton! Chirag mener at store begivenheter i bandkompisens liv slår heldig ut for dem begge, selv om omgivelsene rundt dem spår det motsatte. – Som da han giftet seg, da var det mange som sa at «nå er det ferdig, nå må du kjøre den sologreia, nå får ikke Magdi nok tid til dette». Det hørte jeg sjukt mye før han skulle få barn også. I slike situasjoner smiler Chirag for seg selv, forteller han. – For jeg vet at hver gang Magdi får en slik greie slår forsørgerinstinktet hans inn. Det er nesten så jeg spekulerer litt i det. Nå har han tre munner å levere for! Det blir lite søvn på ham, men når han først kommer ut av huset er han veldig effektiv. Kommentar: Takk, Karpe Magdi beskriver seg selv som en «av-og-på-fyr». Som nybakt pappa kom han frem til at livet måtte deles i to; proft og privat. – Jeg har heldigvis en kone som skjønner at det er best på sikt. Karpe jobber jo i studio i Stockholm, og når vi er der holder vi bare på med dét. Vi pleier å være der i fem dager av gangen, og da jobber vi 24 timer i døgnet. Jobbingen har resultert i «Heisann Montebello», som ikke er et vanlig album – snarere en spilleliste i kontinuerlig utvikling. Sjekk anmeldelsene: Angrep fra alle kanter – Nå har vi gitt ut fem skiver med det vanlige mønsteret. Dette er bare en ny måte for oss å gi ut musikk på, sier Chirag. Alle låtene ledsages av påkostede videoer, som duoen jobber med å utvikle parallelt med sangene. – Vi håper de gjør det klarere hva låtene handler om, sier Chirag. – Det er en del ting som ikke kan skrives eller spilles. Her blir det et utvidet sanseinntrykk, som henger sammen med det vi prøver å skape live. Du kan jobbe i tre år med en skive, og så lager du en video til en av låtene som bare ødelegger førsteinntrykket av den for alltid, forklarer Magdi. – Før tenkte vi «nå har vi laget den låten, nå lever den sitt eget liv». Nå er det mer «nei nei, du må kontrollere livet den skal leve, du må fø den, styre hvor den skal gå». I «Hvite menn som pusher 50» er det relativt klart hvilken gruppe av befolkningen det handler om. – Hver gang vi må slå på den store døren, vet vi hvem som står bak den og åpner. Det er hvite menn som pusher 50, og noen ganger har de fikset ting for meg og Magdi så hardt. De har gjort sjukt mye riktig og viktig for Karpe, mener Chirag. – Spørsmålet er: Hva har de ikke gjort? Det er de som har makten, sier Magdi. Både «Hvite menn» og låten «Au Pair» berører et tema som har gått igjen hos Karpe i mange år: Bakgrunn på Oslos vestkant. – Har dere dårlig samvittighet? – Næh. Vi har det samme forholdet til det som venner av meg fra bygda har. De elsker hjemstedet sitt, men har samtidig tusen døve ting å si om det. En naturlig ambivalens ved å være fra et sted, sier Chirag som er oppvokst på Skedsmokorset og Tåsen. – Jeg er dritstolt av mamma og pappa, de nailet det. Magdi forteller at hans oppvekst på Bogstad var mer tilfeldig. – For foreldrene mine sto det mellom OBOS Holmlia og OBOS Bogstad, som kostet det samme på den tiden de kjøpte hus. Et visuelt grep går gjennom alt som har med «Heisann Montebello» å gjøre: Gris – det være seg i tegnet, avbildet, stekt eller levende form. Noe uventet fra en duo som består av én muslim og én vegetarianer? – Med vår bakgrunn er vi fascinerte av grisen. Den er spennende som symbol, og alle tror at vi hater den. Mange steder i verden forbindes grisen med lykke – men også med makt, politiet, grådighet. Løve er løve i alle kulturer – den er konge, ferdig med det. Gris er mye mer interessant, mener Chirag. – Jeg synes griser er kule, og de små er dritsøte, sier Magdi. – Som muslim tenker jeg at alle dyr er Guds skapninger. Det er bare at noen av dem spiser jeg ikke.
Halvparten av rapduoen er blitt tvillingpappa. Det har påvirket comebacket deres.